CELEX: 62007TA0050
Language: el
Date: 2009-06-17 00:00:00
Title: Υπόθεση T-50/07: Απόφαση του Πρωτοδικείου της 17ης Ιουνίου 2009 — Πορτογαλία κατά Επιτροπής [ΕΓΤΠΕ — Τμήμα Εγγυήσεων — Δαπάνες αποκλειόμενες από την κοινοτική χρηματοδότηση — Αροτραίες καλλιέργειες — Σκληρός σίτος — 24μηνη προθεσμία — Πρώτη ανακοίνωση κατά το άρθρο 8, παράγραφος 1, του κανονισμού (ΕΚ) 1663/95 — Επιτόπιοι έλεγχοι — Τηλεανίχνευση — Αποτελεσματικότητα των ελέγχων — Αποτελέσματα των εξακριβώσεων — Διορθωτικά μέτρα τα οποία οφείλει να λάβει το ενδιαφερόμενο κράτος μέλος — Ύπαρξη οικονομικής ζημίας για το ΕΓΠΠΕ]

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/45
            
         Απόφαση του Πρωτοδικείου της 17ης Ιουνίου 2009 — Πορτογαλία κατά Επιτροπής
   (Υπόθεση T-50/07) (1)
   
   (ΕΓΤΠΕ - Τμήμα Εγγυήσεων - Δαπάνες αποκλειόμενες από την κοινοτική χρηματοδότηση - Αροτραίες καλλιέργειες - Σκληρός σίτος - 24μηνη προθεσμία - Πρώτη ανακοίνωση κατά το άρθρο 8, παράγραφος 1, του κανονισμού (ΕΚ) 1663/95 - Επιτόπιοι έλεγχοι - Τηλεανίχνευση - Αποτελεσματικότητα των ελέγχων - Αποτελέσματα των εξακριβώσεων - Διορθωτικά μέτρα τα οποία οφείλει να λάβει το ενδιαφερόμενο κράτος μέλος - Ύπαρξη οικονομικής ζημίας για το ΕΓΠΠΕ)
   2009/C 180/82
   Γλώσσα διαδικασίας: η πορτογαλική
   
      Διάδικοι
   
   
      Προσφεύγουσα: Πορτογαλική Δημοκρατία (εκπρόσωποι: L. Fernandes, P. Barros da Costa, επικουρούμενοι από τον M. Figueiredo, δικηγόρο)
   
      Καθής: Επιτροπή των Ευρωπαϊκών Κοινοτήτων (εκπρόσωποι: P. Guerra e Andrade και F. Jimeno Fernández)
   
      Αντικείμενο
   
   Αίτημα μερικής ακυρώσεως της αποφάσεως 2006/932/ΕΚ της Επιτροπής, της 14ης Δεκεμβρίου 2006, για την εξαίρεση από την κοινοτική χρηματοδότηση ορισμένων δαπανών που πραγματοποίησαν τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων (ΕΕ L 355, σ. 96), καθόσον αποκλείει από την κοινοτική χρηματοδότηση ορισμένες δαπάνες που πραγματοποίησε η Πορτογαλική Δημοκρατία στον τομέα των αροτραίων καλλιεργειών (σκληρός σίτος).
   
      Διατακτικό
   
   Το Πρωτοδικείο αποφασίζει:
   
               1)
            
            
               Ακυρώνει την απόφαση 2006/932/ΕΚ της Επιτροπής, της 14ης Δεκεμβρίου 2006, για την εξαίρεση από την κοινοτική χρηματοδότηση ορισμένων δαπανών που πραγματοποίησαν τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων, στο μέτρο που εξαιρεί, όσον αφορά την Πορτογαλική Δημοκρατία, ορισμένες δαπάνες που πραγματοποιήθηκαν στον τομέα των αροτραίων καλλιεργειών (σκληρός σίτος) κατά το έτος εμπορίας 2003.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Κάθε διάδικος φέρει τα δικαστικά έξοδά του.
            
         
      (1)  ΕΕ C 95 της 28.4.2007.